**Republika e Kosovës**



# Republika Kosova – Republic of Kosovo

**Komuna e Prishtinës**

**OpštinaPriština –Municipality of Prishtina**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# KONTRATË PËR SHFRYTËZIMIN E BURSËS NGA KOMUNA E PRISHTINËS

Për përmirësimin e situatës së studentëve të Komunës së Prishtinës, për përkrahjen e aftësimit profesional dhe shkollimit të mëtutjeshëm, për ndërlidhjen mes studentëve dhe organeve të pushtetit lokal, siç është Komuna, duke pasur parasysh se Komisioni, i formuar posaçërisht për ndarjen-dhënien e bursave, nr. 14-020/04-36175/22, dt. 18.02.2022, ka aprovuar kërkesën tuaj si të bazuar, duke u mbështetur në nenin 14.1 të Rregullores 01 nr. 110 - 41917, dt. 29.03.2013, për ndarjen e bursave për studentë të Komunës së Prishtinës, autoriteti kontraktues lidh këtë kontratë në mes:

Komunës së Prishtinës, të përfaqësuar nga kryetari i Komunës së Prishtinës Përparim Rama (në tekstin e mëtejmë: dhënësi i bursës) dhe

\_\_\_\_\_\_\_\_\_\_\_\_\_\_\_\_\_\_\_\_\_\_Student nga Fakulteti\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Emri/Mbiemri)

Adresa:\_\_\_\_\_\_\_\_\_\_\_\_\_\_\_\_\_\_\_\_\_\_\_\_, me letërnjoftim personal nr.\_\_\_\_\_\_\_\_\_\_\_\_\_ (në tekstin e mëtejmë: shfrytëzues i bursës) nr. i telefonit: \_\_\_\_\_\_\_\_\_\_\_\_\_\_si në vijim:

# NENI 1

Objekt i Kontratës për shfrytëzim është shfrytëzimi i bursës për student, për vitin akademik 2021/22, në shumë prej 50 Euro për një muaj.

# NENI 2

Me nënshkrimin e kësaj Kontrate, dhënësi i bursës ia dorëzon shfrytëzuesit të drejtën në shfrytëzimin e bursës, me qëllim të jetësimit të qëllimeve të caktuara në preambulë.

# NENI 3

Dhënësi i bursës do t’i dorëzojë shfrytëzuesit për shfrytëzim bursën dhe atë në shumën prej 500 Euro, për dhjetë muaj të vitit akademik.

# NENI 4

Dhënësi i bursës, shumat e cekura nën nenin 3 të Kontratës, shfrytëzuesit do t’i paguajë përmes xhirollogarisë, të cilën shfrytëzuesi do ta prezantojë me rastin e nënshkrimit të kësaj Kontrate.

# NENI 5

Dhënësi i bursës, autorizon Komisionin për ndarjen – dhënien e bursës të bëjë mbikëqyrjen e realizimit të projektit për ndarjen-dhënien e bursës.

# NENI 6

Ndërprerja e Kontratës për shfrytëzimin e bursës, mund të bëhet nga dhënësi i bursës nëse vërtetohet keqpërdorimi i dokumenteve zyrtare.

# NENI 7

Konfliktet eventuale, të paraqitura në kuadër të kësaj Kontrate, të cilat nuk mund të zgjidhen me marrëveshje, siç është paraparë me nenin 6 të kësaj Kontrate, ato do t’i parashtrohen Gjykatës së kompetencës së përgjithshme në Prishtinë.

# NENI 8

Kjo Kontratë është përpiluar në 2 kopje, 1 kopje për dhënësin e bursës dhe 1 kopje për shfrytëzuesin e bursës.

**Në Prishtinë, më dt: \_\_\_\_\_\_\_\_\_\_\_\_\_\_\_\_\_**

***Shfrytëzuesi i bursës për dhënësin e bursës***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***\_\_\_\_\_\_\_\_\_\_\_\_\_\_\_\_\_\_\_***

***Studenti Kryetari i Komunës***

***Përparim Rama***